techiaith/legislation-gov-uk_en-cy huggingface dataset:
At least once during each school year the head teacher must make a written report to the governing body about the operation of the School Performance Management Policy under these Regulations, the effectiveness of the school's appraisal procedures, and the training and development needs of the school teachers and the head teacher.
O leiaf unwaith yn ystod pob blwyddyn ysgol rhaid i'r pennaeth gyflwyno adroddiad ysgrifenedig i'r corff llywodraethu ynghylch sut mae Polisi Rheoli Perfformiad yr Ysgol yn gweithredu o dan y Rheoliadau hyn, pa mor effeithiol yw gweithdrefnau gwerthuso'r ysgol, ac anghenion athrawon yr ysgol a'r pennaeth o ran hyfforddi a datblygu.
The governing body must make a copy of the School Performance Management Policy available for inspection at the school on school days.
Rhaid i'r corff llywodraethu sicrhau bod copi o Bolisi Rheoli Perfformiad yr Ysgol ar gael i'w archwilio yn yr ysgol ar ddiwrnodau ysgol.
6. Regulations 7 to 19 apply to the appraisal of head teachers only.
6. Mae rheoliadau 7 i 19 yn gymwys i werthuso penaethiaid yn unig.
7. - (1) The governing body of a school must appoint as appraisers of a head teacher at least two governors, at least one of whom must be a foundation governor of the school if it is a school which has a religious character or a voluntary aided school which does not have a religious character.
7. - (1) Rhaid i gorff llywodraethu ysgol benodi yn werthuswyr pennaeth o leiaf ddau lywodraethwr, y mae'n rhaid i un ohonynt o leiaf fod yn llywodraethwr sefydledig i'r ysgol os yw'n ysgol sydd â chymeriad crefyddol neu'n ysgol wirfoddol a gynorthwyir sydd heb gymeriad crefyddol.
The local authority may appoint one or two appraisers in relation to the appraisal of a head teacher.
Caiff yr awdurdod lleol benodi un neu ddau o werthuswyr mewn perthynas â gwerthuso pennaeth.
The governing body may make a request at any time to the local authority for the appointment of a new appraiser in place of an existing appraiser appointed by the local authority but such appointment must be at the local authority's discretion and any refusal must be accompanied by a written explanation of the reasons for the refusal.
Caiff y corff llywodraethu wneud cais ar unrhyw adeg i'r awdurdod lleol am benodi gwerthuswr newydd yn lle gwerthuswr presennol a benodwyd gan yr awdurdod lleol ond rhaid i benodiad o'r fath fod yn ôl disgresiwn yr awdurdod lleol a rhaid cael esboniad ysgrifenedig ar y rhesymau dros wrthodiad i gyd-fynd ag unrhyw wrthodiad.
Where the appraisal is of a head teacher of a school which has a religious character, the Diocesan Authority may appoint an appraiser of the head teacher.
Os pennaeth ysgol sydd â chymeriad crefyddol sy'n cael ei werthuso, caiff yr Awdurdod Esgobaeth benodi gwerthuswr i'r pennaeth.
8. - (1) Subject to the following provisions of this regulation, and to regulation 9, the governing body must determine the timing of the appraisal cycle for the head teacher of the school.
8. - (1) Yn ddarostyngedig i'r darpariaethau canlynol yn y rheoliad hwn, ac i reoliad 9, rhaid i'r corff llywodraethu benderfynu amseriad cylch gwerthuso pennaeth yr ysgol.
Except as provided for in paragraph (3) and regulation 9 (3) the length of an appraisal cycle will be one year and will begin after 1 September and before 31 December unless the local authority and the governing body agree otherwise.
Ac eithrio fel y darperir ar ei gyfer ym mharagraff (3) a rheoliad 9 (3) blwyddyn fydd hyd cylch gwerthuso a bydd hwnnw'n dechrau ar ôl 1 Medi a chyn 31 Rhagfyr oni bai bod yr awdurdod lleol a'r corff llywodraethu'n cytuno fel arall.
In the case of the first appraisal cycle under these Regulations of a head teacher in post on the date on which these Regulations come into force, the governing body may determine that the length of that appraisal cycle is a period other than one year provided that it begins no earlier than 1 January 2012 and ends no later than 31 December 2012.
Yn achos cylch gwerthuso cyntaf pennaeth o dan y Rheoliadau hyn sydd yn ei swydd ar y dyddiad y daw'r Rheoliadau hyn i rym, caiff y corff llywodraethu benderfynu y bydd hyd y cylch gwerthuso hwnnw'n gyfnod heblaw blwyddyn ar yr amod nad yw'n dechrau yn gynharach na 1 Ionawr 2012 nac yn diweddu yn hwyrach na 31 Rhagfyr 2012.
Once begun, appraisal cycles for every head teacher are continuous.
Pan fyddant wedi dechrau, bydd cylchoedd gwerthuso pob pennaeth yn barhaus.
The appointment of a new appraiser does not cause a head teacher's appraisal cycle to begin again.
Ni fydd penodi gwerthuswr newydd yn peri bod cylch gwerthuso pennaeth yn dechrau eto.
9. - (1) If a head teacher moves to a post as head teacher in another school, the appraisal cycle begins again.
9. - (1) Os bydd pennaeth yn symud i swydd pennaeth mewn ysgol arall, bydd y cylch gwerthuso yn dechrau eto.
Where a school teacher (who is not a head teacher) becomes a head teacher (in the same or in another school) so that regulations 7 to 19 apply to the appraisal, the timing of the appraisal cycle will as soon as practicable be determined afresh by the governing body under regulation 8 (1).
Pan ddaw athro neu athrawes ysgol (nad yw'n bennaeth) yn bennaeth (yn yr un ysgol ynteu mewn un arall) fel bod rheoliadau 7 i 19 yn gymwys i'r gwerthusiad, bydd amseriad y cylch gwerthuso yn cael ei benderfynu o'r newydd cyn gynted ag y bo'n ymarferol gan y corff llywodraethu o dan reoliad 8 (1).
Where the appraisal cycle of a head teacher begins again under paragraph (1), or is determined afresh under paragraph (2), the governing body may determine that the length of the head teacher's first appraisal cycle in the new post will be a period of less than one year.
Pan fydd cylch gwerthuso pennaeth yn dechrau eto o dan baragraff (1), neu'n cael ei benderfynu o'r newydd o dan baragraff (2), caiff y corff llywodraethu benderfynu y bydd hyd cylch gwerthuso cyntaf y pennaeth yn ei swydd newydd yn gyfnod o lai na blwyddyn.
10. The governing body must take all reasonable steps to secure that the first appraisal cycle for a head teacher of the school in post on the date on which these Regulations come into force begins no later than 31 December 2012.
10. Rhaid i'r corff llywodraethu gymryd pob cam rhesymol i sicrhau nad yw cylch gwerthuso cyntaf pennaeth yr ysgol sydd yn ei swydd ar y dyddiad y daw'r Rheoliadau hyn i rym yn dechrau'n hwyrach na 31 Rhagfyr 2012.
School performance management policy
Polisi Rheoli Perfformiad yr Ysgol
11. The appraisal of the head teacher must be in accordance with the provisions of the School Performance Management Policy.
11. Rhaid i werthusiad y pennaeth fod yn unol â darpariaethau Polisi Rheoli Perfformiad yr Ysgol.
12. - (1) Before or at the start of the appraisal cycle, all the appraisers and the head teacher must meet to plan and prepare for the appraisal and to seek to agree the head teacher's objectives which must take account of such relevant evidence as the appraisers and the head teacher agree (or, in the absence of agreement, such relevant evidence as the appraisers decide) but which will include the School Performance Information, and must relate to -
12. - (1) Cyn y cylch gwerthuso neu ar ddechrau'r cylch gwerthuso, rhaid i'r holl werthuswyr a'r pennaeth gyfarfod er mwyn cynllunio'r gwerthusiad a pharatoi ar ei gyfer a cheisio cytuno ar amcanion y pennaeth y mae'n rhaid iddynt gymryd i ystyriaeth unrhyw dystiolaeth berthnasol y bydd y gwerthuswyr a'r pennaeth yn cytuno arni (neu os na cheir cytundeb, unrhyw dystiolaeth berthnasol y penderfynir arni gan y gwerthuswyr) ond a fydd yn cynnwys yr Wybodaeth am Berfformiad Ysgolion, ac y mae'n rhaid iddynt ymwneud â'r canlynol -
school leadership and management;
arwain yr ysgol a'i rheoli;
the head teacher's job description;
disgrifiad swydd y pennaeth;
any relevant whole-school or team objectives specified in the School Improvement Plan;
unrhyw amcanion perthnasol i'r ysgol gyfan neu i'r tîm a bennwyd yng Nghynllun Gwella'r Ysgol;
the professional standards for head teachers as specified by the Welsh Ministers from time to time; and
safonau proffesiynol penaethiaid fel y'u pennir gan Weinidogion Cymru o dro i dro; ac
any national priorities for school improvement set by the Welsh Ministers from time to time.
unrhyw flaenoriaethau cenedlaethol ar gyfer gwella ysgolion a bennir gan Weinidogion Cymru o dro i dro.
The head teacher's objectives described in paragraph (1) may also take into account the head teacher's professional aspirations.
Caniateir i amcanion y pennaeth a ddisgrifir ym mharagraff (1) gymryd i ystyriaeth hefyd ddyheadau proffesiynol y pennaeth.
The head teacher's objectives will be such that, if they are achieved, they will contribute to improving the progress of pupils at the school.
Bydd amcanion y pennaeth yn gyfryw ag i gyfrannu, o'u cyflawni, at wella cynnydd disgyblion yr ysgol.
If objectives are not agreed under paragraph (1), the appraisers must set out in writing such objectives as they consider appropriate, and the head teacher may add comments in writing.
Os na chytunir ar amcanion o dan baragraff (1), rhaid i'r gwerthuswyr nodi'n ysgrifenedig yr amcanion hynny y maent yn credu eu bod yn briodol, a chaiff y pennaeth ychwanegu sylwadau ysgrifenedig.
The objectives agreed under paragraph (1), or where objectives have not been agreed the objectives set out in writing under paragraph (4), and the head teacher's written comments, must be recorded in a written statement of objectives.
Rhaid i'r amcanion y cytunir arnynt o dan baragraff (1), neu os nad oes amcanion wedi'u cytuno, yr amcanion sydd wedi'u nodi'n ysgrifenedig o dan baragraff (4), a sylwadau ysgrifenedig y pennaeth, gael eu cofnodi mewn datganiad amcanion ysgrifenedig.
When the objectives are set, the appraisers and the head teacher must seek to agree on the support required for the head teacher to meet the objectives. If agreement cannot be reached the local authority will determine the support that is required.
Pan fo'r amcanion wedi'u pennu, rhaid i'r gwerthuswyr a'r pennaeth geisio cytuno ar y cymorth y mae ar y pennaeth ei angen er mwyn bodloni'r amcanion. Os na ellir cytuno, yr awdurdod lleol fydd yn penderfynu ar y cymorth y mae ei angen.
The head teacher must during the course of the appraisal cycle keep an up-to-date record of -
Yn ystod y cylch gwerthuso, rhaid i'r pennaeth gadw cofnod cyfoes o'r canlynol -
the head teacher's own assessment of performance against the objectives recorded in the statement of objectives;
asesiad y pennaeth ei hun o berfformiad yn erbyn yr amcanion a gofnodwyd yn y datganiad amcanion;
particulars of any factors which the head teacher considers are affecting performance against the recorded objectives.
manylion unrhyw ffactorau y mae'r pennaeth yn credu eu bod yn effeithio ar y perfformiad yn erbyn yr amcanion a gofnodwyd.
Her Majesty's Inspectorate for Education and Training in Wales (7) may request, and upon receipt of such request the chair of the governing body must provide it with, a copy of the head teacher's statement of objectives.
Caiff Arolygiaeth Ei Mawrhydi dros Addysg a Hyfforddiant yng Nghymru (7) wneud cais am gopi o ddatganiad amcanion y pennaeth, ac ar ôl cael cais o'r fath rhaid i gadeirydd y corff llywodraethu roi copi o'r datganiad i'r Arolygiaeth.
Where a head teacher's objectives are revised under paragraph (1) -
Os yw amcanion pennaeth yn cael eu diwygio o dan baragraff (1) -
references in these Regulations to the head teacher's objectives will be read as references to the revised objectives; and
caiff cyfeiriadau yn y Rheoliadau hyn at amcanion y pennaeth eu darllen fel cyfeiriadau at yr amcanion diwygiedig; ac
references in these Regulations to the head teacher's statement of objectives will be read as references to the amended statement of objectives.
caiff cyfeiriadau yn y Rheoliadau hyn at ddatganiad amcanion y pennaeth eu darllen fel cyfeiriadau at y datganiad amcanion diwygiedig.
14. - (1) All the appraisers and the head teacher must seek to agree at a meeting held under regulation 12 (1) on the procedures for monitoring the head teacher's performance against the objectives agreed under regulation 12 (1) or where objectives have not been agreed the objectives set out in writing under regulation 12 (4).
14. - (1) Rhaid i'r holl werthuswyr a'r pennaeth mewn cyfarfod a gynhelir o dan reoliad 12 (1) geisio cytuno ar y gweithdrefnau ar gyfer monitro perfformiad y pennaeth yn erbyn yr amcanion y cytunir arnynt o dan reoliad 12 (1) neu os nad oes amcanion wedi'u cytuno, yr amcanion sydd wedi'u nodi'n ysgrifenedig o dan reoliad 12 (4).
If procedures are not agreed under paragraph (1), the appraisers must set out in writing such procedures for monitoring the head teacher's performance as they consider appropriate.
Os na chytunir ar weithdrefnau o dan baragraff (1), rhaid i'r gwerthuswyr nodi'n ysgrifenedig unrhyw weithdrefnau ar gyfer monitro perfformiad y pennaeth y maent yn credu eu bod yn briodol.
Subject to paragraph (4), an appraiser may not obtain from any other person information, whether written or oral, relevant to the head teacher's performance unless the head teacher consents or the information is obtained in accordance with the procedures agreed under paragraph (1) or where procedures have not been agreed, the procedures set out in writing under paragraph (2).
Yn ddarostyngedig i baragraff (4), ni chaniateir i werthuswr gael gwybodaeth, yn ysgrifenedig ynteu ar lafar, sy'n berthnasol i berfformiad y pennaeth gan neb arall oni bai bod y pennaeth yn cydsynio neu fod yr wybodaeth wedi'i chael yn unol â'r gweithdrefnau y cytunir arnynt o dan baragraff (1) neu os nad oes gweithdrefnau wedi'u cytuno, y gweithdrefnau sydd wedi'u nodi'n ysgrifenedig o dan baragraff (2).
Paragraph (3) does not apply to any information which an appraiser is entitled to receive under any other provision of these Regulations.
Nid yw paragraff (3) yn gymwys i unrhyw wybodaeth y mae gan werthuswr hawl i'w chael o dan unrhyw ddarpariaeth arall yn y Rheoliadau hyn.
15. - (1) At or near the end of the appraisal cycle all the appraisers and the head teacher must hold an appraisal review, with the object of -
15. - (1) Ar ddiwedd y cylch gwerthuso neu yn agos i ddiwedd y cylch gwerthuso rhaid i'r holl werthuswyr a'r pennaeth gynnal adolygiad gwerthuso, er mwyn -
determining whether there has been successful overall performance as considered against the professional standards for head teachers as specified by the Welsh Ministers from time to time;
penderfynu a oes perfformiad cyffredinol llwyddiannus wedi bod o'i ystyried yn erbyn safonau proffesiynol penaethiaid a bennir gan Weinidogion Cymru o dro i dro;
assessing the extent to which the head teacher has met the objectives recorded in the statement of objectives as set out in regulation 12 (1), taking into account relevant evidence gathered through the monitoring process set out at regulation 14 and the record kept by the head teacher in accordance with regulation 12 (7); and
asesu i ba raddau y mae'r pennaeth wedi bodloni'r amcanion a gofnodwyd yn y datganiad amcanion fel y'i nodir yn rheoliad 12 (1), gan gymryd i ystyriaeth dystiolaeth berthnasol a gasglwyd drwy'r broses fonitro a nodir yn rheoliad 14 a'r cofnod a gadwyd gan y pennaeth yn unol â rheoliad 12 (7); ac
identifying the need for additional support, training or development and how such needs may be met, taking account the record described in regulation 12 (7).
nodi'r angen am gymorth, hyfforddiant neu ddatblygiad ychwanegol a sut y gallai'r anghenion hynny gael eu diwallu, gan gymryd i ystyriaeth y cofnod a ddisgrifir yn rheoliad 12 (7).
The date on which an appraisal review is to be held must be determined by the appraisers, but at least 10 school days notice (in writing) must be given to the head teacher of that date.
Rhaid i'r dyddiad y mae adolygiad gwerthuso i gael ei gynnal gael ei benderfynu gan y gwerthuswyr, ond rhaid rhoi o leiaf 10 diwrnod ysgol o rybudd (mewn ysgrifen) i'r pennaeth am y dyddiad hwnnw.
The head teacher must, at least five school days before the appraisal review, submit to the appraisers the record maintained under regulation 12 (7) and the record must be considered at the appraisal review.
O leiaf pum diwrnod ysgol cyn yr adolygiad gwerthuso, rhaid i'r pennaeth gyflwyno i'r gwerthuswyr y cofnod a gadwyd o dan reoliad 12 (7) a rhaid i'r cofnod gael ei ystyried yn yr adolygiad gwerthuso.
Within 10 school days after each appraisal review all the appraisers must prepare a written statement recording the main points made by the appraisers and the head teacher at the review and the conclusions reached, and there must be recorded in an annex to the statement (which will form part of the statement) the training and developmental needs and ways of meeting such needs identified at the review.
Cyn pen 10 diwrnod ysgol ar ôl pob adolygiad gwerthuso rhaid i'r holl werthuswyr baratoi datganiad ysgrifenedig yn cofnodi'r prif bwyntiau a wnaed gan y gwerthuswyr a'r pennaeth yn yr adolygiad a'r casgliadau y daethpwyd iddynt, a rhaid cofnodi mewn atodiad i'r datganiad (sef atodiad a fydd yn rhan o'r datganiad) yr anghenion hyfforddi a datblygu a ffyrdd o ddiwallu'r anghenion hynny a nodwyd yn yr adolygiad.
An appraisal review under paragraph (1) may be combined with a meeting under regulation 12 in relation to the following appraisal cycle.
Caniateir i adolygiad gwerthuso o dan baragraff (1) gael ei gyfuno â chyfarfod o dan reoliad 12 mewn perthynas â'r cylch gwerthuso canlynol.
The appraisers must give the head teacher a copy of the statement, prepared under paragraph (4) within 10 school days after the appraisal review.
Rhaid i'r gwerthuswyr roi copi o'r datganiad a baratoir o dan baragraff (4) i'r pennaeth cyn pen 10 diwrnod ysgol ar ôl yr adolygiad gwerthuso.
The head teacher may, within 10 school days of receiving a copy of that statement, add to it comments in writing, and such comments will form part of the statement prepared under that paragraph.
Caiff y pennaeth, cyn pen 10 diwrnod ysgol ar ôl cael copi o'r datganiad hwnnw, ychwanegu sylwadau ysgrifenedig ato, a bydd y sylwadau hynny yn rhan o'r datganiad a baratoir o dan y paragraff hwnnw.
16. - (1) A head teacher is entitled to appeal against an appraisal under these Regulations within 10 school days of receiving a copy of an appraisal statement under regulation 15 (6).
16. - (1) Mae gan bennaeth hawl i apelio yn erbyn gwerthusiad o dan y Rheoliadau hyn cyn pen 10 diwrnod ysgol ar ôl cael copi o ddatganiad gwerthuso o dan reoliad 15 (6).
In relation to a school other than one which has a religious character, the chair of the governing body will be one of the appeals officers in relation to such an appeal, but where the chair of the governing body has participated in the appraisal which is the subject of the appeal, the governing body will appoint a governor who has not participated in that appraisal as an appeals officer in relation to such an appeal in place of the chair of the governing body. The governing body will also appoint another governor who has not participated in that appraisal as an appeals officer in relation to such an appeal.
O ran ysgol ac eithrio un sydd â chymeriad crefyddol, cadeirydd y corff llywodraethu fydd un o'r swyddogion apêl mewn perthynas ag apêl o'r fath, ond os yw cadeirydd y corff llywodraethu wedi cymryd rhan yn y gwerthusiad sy'n destun yr apêl, bydd y corff llywodraethu'n penodi llywodraethwr nad yw wedi cymryd rhan yn y gwerthusiad hwnnw yn swyddog apêl mewn perthynas ag apêl o'r fath yn lle cadeirydd y corff llywodraethu. Bydd y corff llywodraethu hefyd yn penodi llywodraethwr arall na chymerodd ran yn y gwerthusiad hwnnw yn swyddog apêl mewn perthynas ag apêl o'r fath.
No governor who is a teacher or other staff member at the school can be appointed as an appeals officer for the head teacher at the school.
Ni chaniateir penodi llywodraethwr sy'n athro neu'n athrawes neu'n aelod arall o staff yr ysgol yn swyddog apêl ar gyfer pennaeth yr ysgol.
In relation to a school other than one which has a religious character, the local authority will appoint two people as appeals officers in relation to such appeal who have not participated in the appraisal which is the subject of the appeal.
O ran ysgol ac eithrio un sydd â chymeriad crefyddol, bydd yr awdurdod lleol yn penodi dau o bobl, nad ydynt wedi cymryd rhan yn y gwerthusiad sy'n destun yr apêl, yn swyddogion apêl mewn perthynas ag apêl o'r fath.
In the case of a school which has a religious character, the governing body will appoint one governor as an appeals officer in relation to such appeal, who will be the chair of the governing body, but where the chair of the governing body has participated in the appraisal which is the subject of the appeal, the governing body will appoint a governor who has not participated in that appraisal as an appeals officer in relation to such an appeal in place of the chair of the governing body. The local authority will appoint two appeals officers and the Diocesan Authority will appoint one appeals officer, none of whom may have participated in the appraisal which is the subject of the appeal.
Yn achos ysgol sydd â chymeriad crefyddol, bydd y corff llywodraethu'n penodi un llywodraethwr yn swyddog apêl mewn perthynas ag apêl o'r fath, a'r llywodraethwr hwnnw fydd cadeirydd y corff llywodraethu, ond os yw cadeirydd y corff llywodraethu wedi cymryd rhan yn y gwerthusiad sy'n destun yr apêl, bydd y corff llywodraethu'n penodi llywodraethwr nad yw wedi cymryd rhan yn y gwerthusiad hwnnw yn swyddog apêl mewn perthynas ag apêl o'r fath yn lle cadeirydd y corff llywodraethu. Bydd yr awdurdod lleol yn penodi dau swyddog apêl a'r Awdurdod Esgobaeth yn penodi un swyddog apêl, ac ni chaiff yr un o'r swyddogion apêl hynny fod wedi cymryd rhan yn y gwerthusiad sy'n destun yr apêl.
The appeals officers must within 10 school days of receiving the appraisal statement under regulation 17 (3) conduct and conclude a review of the appraisal, and in so doing must take account of any representations made by the head teacher.
Rhaid i'r swyddogion apêl gynnal a chwblhau adolygiad o'r gwerthusiad cyn pen 10 diwrnod ysgol ar ôl cael y datganiad gwerthuso o dan reoliad 17 (3), ac wrth wneud hynny rhaid iddynt gymryd unrhyw sylwadau a wneir gan y pennaeth i ystyriaeth.
The appeals officers may -
Caiff y swyddogion apêl -
order the appraisal statement to stand with or without observations of the appeals officers; or
gorchymyn bod y datganiad gwerthuso yn sefyll gyda sylwadau'r swyddogion apêl neu hebddynt; neu
Where a new appraisal is ordered under paragraph (8) (c) all the appraisers must be replaced by new appraisers appointed in accordance with regulation 7 and the appeals officers must determine which appraisal procedures must be repeated.
Pan fydd gwerthusiad newydd yn cael ei orchymyn o dan baragraff (8) (c) rhaid i'r holl werthuswyr gael eu disodli gan werthuswyr newydd a benodir yn unol â rheoliad 7 a rhaid i'r swyddogion apêl benderfynu pa weithdrefnau gwerthuso y mae'n rhaid eu hailadrodd.
All appraisal procedures determined to be repeated under paragraph (9) must be completed within 15 school days from the date of the order of the appeals officers under paragraph (8) (c).
Rhaid cwblhau pob gweithdrefn werthuso y penderfynir ei hailadrodd o dan baragraff (9) cyn pen 15 diwrnod ysgol ar ôl dyddiad gorchymyn y swyddogion apêl o dan baragraff (8) (c).
determine that new objectives be agreed or set in accordance with regulation 12; or
penderfynu bod amcanion newydd i gael eu cytuno neu eu pennu yn unol â rheoliad 12; na
determine that the objectives agreed or set under regulation 12 be revised.
penderfynu bod yr amcanion y cytunwyd arnynt neu a bennwyd o dan reoliad 12 i gael eu diwygio.
References in this regulation and regulations 17 and 18 to an appraisal statement are references to a statement prepared under regulation 15 (4), including, in the case of regulations 17 and 18, any observations added by the appeals officers under paragraph (8) (a).
Mae'r cyfeiriadau yn y rheoliad hwn ac yn rheoliadau 17 ac 18 at ddatganiad gwerthuso yn gyfeiriadau at ddatganiad a baratoir o dan reoliad 15 (4), gan gynnwys, yn achos rheoliadau 17 ac 18, unrhyw sylwadau a ychwanegir gan y swyddogion apêl o dan baragraff (8) (a).
the head teacher;
y pennaeth;